Reģ. Nr. ____/2026
Datums: ___.___.2026.

LĪGUMS 
par apbūves tiesības nodibināšanu
Kuldīgas novada pašvaldības zemes vienībā
Ozola ielā 2, Kuldīga, Kuldīgas novads

Kuldīga




                                                     2026. gada  ________
Kuldīgas novada pašvaldība, vienotais reģistrācijas Nr. 90000035590, juridiskā adrese: Baznīcas ielā 1, Kuldīgā, Kuldīgas nov., LV-3301, domes priekšsēdētājas Ineses Astaševskas personā, kura rīkojas, pamatojoties uz pašvaldības nolikumu un Pašvaldības likuma, turpmāk tekstā saukts Zemesgabala īpašnieks, no vienas puses, un
____________, personas kods/vienotais reģistrācijas Nr. __________, adrese/juridiskā adrese: _______________________, turpmāk tekstā – Apbūves tiesīgais, no otras puses,

abas Puses kopā turpmāk tekstā sauktas arī – Puses, pamatojoties uz:

· Latvijas Republikas spēkā esošajiem normatīvajiem aktiem,
· __.__.2026. Kuldīgas novada domes lēmumam /prot. Nr. __, p. __./,
· __.__2026. gada akts (Nr. _______),

· __.__.2026. gada Kuldīgas novada domes Izsoļu komisijas protokolu Nr.__.,

noslēdz šādu līgumu, turpmāk tekstā – Līgums: 
1. LĪGUMA PRIEKŠMETS

1.1. Zemesgabala īpašniekam pieder nekustamais īpašums Ozola iela 2, Kuldīga, Kuldīgas novadā, kadastra numurs 62010140177, kura sastāvā ir zemes vienība ar kadastra apzīmējumu 62010140177, kopējā platība 3062 m2, nostiprinātas Kuldīgas pilsētas zemesgrāmatā (nodalījuma Nr. 100000459579).
1.2. Zemesgabala īpašnieks nodod, un Apbūves tiesīgais pieņem lietošanā par maksu zemes vienību Ozola iela 2, Kuldīga, Kuldīgas novadā, ar kadastra apzīmējumu 62010140177, 3062 m2 platībā (turpmāk tekstā – Zemesgabals).
1.3. Līguma slēgšanas brīdī Zemesgabals nav apbūvēts.
1.4. Zemesgabals nevienam nav iznomāts un nav apgrūtināts ar citām lietu tiesībām. 
1.5. Saskaņā ar lokālplānojuma “Lokālplānojums Kuldīgas vecpilsētai Ventas senlejā, kas groza Kuldīgas novada teritorijas plānojumu”, zemes vienība ar kadastra apzīmējumu 62010140177 atrodas Jauktas centra apbūves teritorijā (JC9).
1.6. Esošais nekustamā īpašuma lietošanas mērķis: 0801 – komercdarbības objektu apbūve.
1.7. Saskaņā ar ATIS datiem ir noteikti apgrūtinājumi: 
· ekspluatācijas aizsargjoslas teritorija gar pazemes siltumvadu, siltumapgādes iekārtu un būvi – 93 m2,

· ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 15 m2,

· individuāli noteikta vides un dabas resursu aizsargjoslas (aizsardzības zonas) teritorija ap valsts, reģiona vai vietējās nozīmes kultūras pieminekli – 3062 m2,

· vietējās nozīmes pilsētbūvniecības piemineklis – 3062 m2,

· individuāli noteikta vides un dabas resursu aizsargjoslas (aizsardzības zonas) teritorija ap kultūras pieminekli, kas atbilstoši UNESCO Konvencijai par pasaules kultūras un dabas mantojuma aizsardzību iekļauts pasaules kultūras un dabas mantojuma objektu sarakstā – 3062 m2.
1.8. Zemesgabala izmantošanas mērķis – ierīkot publiski pieejamu auto stāvlaukumu, kuru iespējams izmantot apkārtējā teritorijā esošo iestāžu, objektu apmeklētājiem, bez ierobežojumiem.
1.9. Ar šo Līgumu Zemesgabala īpašnieks par atlīdzību piešķir Apbūves tiesīgajam mantojamu un atsavināmu lietu tiesību celt un lietot uz Zemesgabala ar kopējo platību 3062 m2 publiski pieejamu auto stāvlaukuma kā īpašniekam šīs tiesības spēkā esamības laikā (turpmāk tekstā – Apbūves tiesība).
1.10. Zemesgabala robežas Apbūves tiesīgajam ir zināmas un ierādītas saskaņā ar Līguma pielikumā pievienoto Zemesgabala daļas plānu.
2. LĪGUMA TERMIŅŠ

2.1. Līgums stājas spēkā ar dienu, kad abas puses to parakstījušas ar drošu elektronisko parakstu. Līguma termiņš – 30 (trīsdesmit) gadi.
3. APBŪVES TIESĪBA

3.1. Apbūves tiesīgais ar šī Līguma noslēgšanu iegūst apbūves tiesību uz Zemesgabalu Civillikuma 1129.1 panta izpratnē. Apbūves tiesīgajam ir atļauts izmantot Līguma 1.7. punktā minētajam mērķim un to lietošanai Zemesgabalā. 

3.2. Apbūves tiesība ir nodibināta un spēkā pēc Apbūves tiesības ierakstīšanas zemesgrāmatā. Līdz Apbūves tiesības ierakstīšanai zemesgrāmatā Pušu starpā pastāv personiska saistība, kuras ierakstīšanu zemesgrāmatā var prasīt katra Puse, ja izpildīti visi citi Apbūves tiesības nodibināšanai nepieciešamie noteikumi.
3.3. Zemesgabala īpašnieks pilnvaro Apbūves tiesīgo veikt visas nepieciešamās darbības, lai nodibinātu Apbūves tiesību un veikt jebkuras citas darbības, kuras var būt nepieciešamas Apbūves tiesības ierakstīšanai zemesgrāmatā. 

3.4. Puses vienojas, ka visus izdevumus, kas saistīti ar Apbūves tiesības nostiprināšanu zemesgrāmatā, tai skaitā zemesgrāmatu kancelejas nodevu un notāra izdevumus, sedz Apbūves tiesīgais.
3.5. Apbūves tiesību nevar atsavināt, kā arī nevar apgrūtināt ar lietu tiesībām.
3.6. Ja tiek pieņemti jauni vai grozīti spēkā esošie likumi, Ministru kabineta noteikumi vai citi normatīvie akti, kas ietekmē Līguma izpildi, Pusēm jāievēro tajos minēto normu nosacījumi, bet nepieciešamības gadījumā - Puses noformē attiecīgus grozījumus Līgumā.
4. MAKSĀJUMI

4.1. Saskaņā ar __.__.2026. Kuldīgas novada domes Izsoļu komisijas protokolu Nr.__, Apbūves tiesīgais maksā Zemesgabala īpašniekam maksu par Apbūves tiesību __________ EUR gadā (turpmāk tekstā – Atlīdzība), kā arī sedz nekustamā īpašuma nodokļa maksājumus. Papildus Atlīdzībai Apbūves tiesīgais maksā pievienotās vērtības nodokli (PVN), ja to paredz Latvijas Republikas spēkā esošie normatīvie tiesību akti. Atlīdzību Apbūves tiesīgais maksā ar pārskaitījumu. Rēķinu apmaksu Apbūves tiesīgais veic Latvijas Republikā noteiktajā valsts valūtā (eiro) ar pārskaitījumu, pārskaitot naudas līdzekļus uz Zemesgabala īpašnieka norēķinu kontu. Līgumā paredzētie maksājumi tiek uzskatīti par samaksātiem brīdī, kad Zemesgabala īpašnieka bankas kontā ir saņemta maksājuma summa pilnā apmērā, kas apstiprina veikto maksājumu.

4.2. Maksu par Apbūves tiesību aprēķina periods ir viens ceturksnis un tā Apbūves tiesīgajam jāsamaksā ne vēlāk kā līdz attiecīgā kalendārā gada ceturkšņa pirmā mēneša beigām.

4.3. Atlīdzība tiek piemērota ar Līguma noslēgšanas dienu.
4.4. Zemesgabala īpašnieks var mainīt Atlīdzību, saskaņā ar spēkā esošajiem normatīvajiem aktiem vai pēc saistošo noteikumu izstrādāšanas.
4.5. Strukturētu datu elektronisku rēķinu apmaksai Zemesgabala īpašnieks iesniedz Apbūves tiesīgajam Latvijā apstiprinātajā e-rēķinu formātā izvēloties 1 (vienu) no šādiem rēķina piegādes kanāliem:

4.5.1. no grāmatvedības sistēmas Jumis Pro, Horizon, Standard Books by excellent;

4.5.2. augšupielādējot rēķina xml failu vai izmanto WEB formu manuālajai rēķina ievadei Nomnieka e-rēķinu operatora Unifiedpost AS portālā Banqup;

4.5.3. izmantojot Nomnieka e-rēķinu operatora Unifiedpost AS webservisu;

4.5.4. atsūtot kā e-pasta pielikumu uz Nomnieka e-pasta adresi: 

4.5.5. cits Iznomātāja izvēlēts e-rēķinu iesniegšanas kanāls, kas nodrošina strukturēta elektroniskā rēķina iesniegšanu Nomniekam.

4.6. Līgumā noteiktā kārtībā iesniegts elektroniskais rēķins nodrošina Pusēm elektroniskā rēķina izcelsmes autentiskumu un satura integritāti.

4.7. Ja Zemesgabala īpašnieks ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Apbūves tiesīgais šādu rēķinu apmaksai nepieņem un neakceptē. Zemesgabala īpašniekam ir pienākums atkārtoti iesniegt pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad 4.Zemesgabala īpašnieks ir iesniedzis atkārtoto elektronisko rēķinu.

4.8. Par apmaksas dienu tiek uzskatīta diena, kad elektroniskā rēķinā norādītā summa ieskaitīta Zemesgabala īpašnieka norēķinu kontā bankā.
4.9. Maksājumi tiek veikti, izmantojot Līguma nobeigumā norādītos Pušu banku rekvizītus, ņemot vērā, ka katras Puses pienākums ir savlaicīgi ziņot pretējai Pusei par savu rekvizītu maiņu, nesot pilnu atbildību pieļauto kļūdu gadījumā. 

4.10. Apbūves tiesīgais pirms izsoles ir iemaksājis drošības naudu – 10% no nosacītās cenas, tas ir, 560,00 EUR. Izrakstot pirmo rēķinu, no rēķina gala summas tiek atrēķināta iemaksātā drošības nauda. 
4.11. Izrakstot pirmo rēķinu, papildus tiek iekļauta sertificēta vērtētāja SIA “Vindeks” vērtējuma izmaksas - 249,00 EUR (bez PVN). Vērtējuma izmaksu summa tiks piestādīta pirmajā rēķinā par Apbūves tiesību.
4.12. Par Atlīdzības termiņa kavējumu Zemesgabala īpašniekam ir tiesības Apbūves tiesīgajam pieprasīt nokavējuma naudu 0,1% apmērā no kavētās maksājuma summas, par katru kavējuma dienu. Nokavējuma naudas samaksa neatbrīvo Apbūves tiesīgo no pienācīgas saistību izpildes. Nokavējuma nauda netiek ieskaitīta zaudējumu apmērā.
4.13. Ja Apbūves tiesīgais ir veicis nelikumīgu darbību uz Zemesgabala, Zemesgabala īpašnieks palielina Atlīdzību, piemērojot koeficientu 1,5, uz laiku līdz norādīto apstākļu novēršanai.
4.14. Zemesgabala īpašnieks maksu par Apbūves tiesību vienpusēji pārskata un, ja nepieciešams, maina ne retāk kā reizi sešos gados atbilstoši Publiskas personas finanšu līdzekļu un mantas izšķērdēšanas novēršanas likuma 6.1 panta 1.1 daļā un citos normatīvajos aktos noteiktajā kārtībā. Ja Apbūves tiesīgais nepiekrīt pārskatītajai maksai par Apbūves tiesību, viņam ir tiesības vienpusēji atkāpties no Līguma, Ministru kabineta noteikumos paredzētajā kārtībā. 
5. ZEMESGABALA ĪPAŠNIEKA PIENĀKUMI UN TIESĪBAS

5.1. Zemesgabala īpašniekam ir pienākums atļaut Apbūves tiesīgajam lietot nodoto Zemesgabalu, ciktāl tas nepieciešams Apbūves tiesības izlietošanai.
5.2. Zemesgabala īpašniekam ir tiesības saņemt Līgumā noteikto Atlīdzību.
5.3. Zemesgabala īpašniekam ir tiesības pēc Apbūves tiesības izbeigšanās prasīt atlīdzināt tiešos zaudējumus, kurus Apbūves tiesīgais viņam nodarījis, lietojot apbūvei nodoto Zemesgabalu.
6. APBŪVES TIESĪGĀ PIENĀKUMI UN TIESĪBAS

6.1. Apbūves tiesīgais apņemas savlaicīgi maksāt Atlīdzību un citus Līgumā noteiktos maksājumus atbilstoši Līguma noteikumiem un saskaņā ar Zemesgabala īpašnieka izrakstītiem rēķiniem.

6.2. Apbūves tiesīgais ir tiesīgs lietot apbūvei nodoto Zemesgabalu, ciktāl tas nepieciešams Apbūves tiesības izlietošanai.
6.3. Apbūves tiesīgajam ir pienākums pildīt Līguma 1.5.punktu, ievērojot būvniecības un citu likumu prasības. Apbūves tiesīgais apņemas patstāvīgi, par saviem līdzekļiem, iegūt visus nepieciešamos saskaņojumus, atļaujas un citus nepieciešamos dokumentus, lai varētu izmantot Zemesgabalu būvniecībai. Ja Apbūves tiesīgā veiktās darbības dēļ valsts iestādes uzliek sankcijas vai pienākumus Zemesgabala īpašniekam, Zemesgabala īpašnieks nekavējoties informē Apbūves tiesīgo par sankcijām un pienākumiem, un Apbūves tiesīgajam ir pienākums piedalīties sankciju, pienākumu vai jebkuru izmaksu segšanā, kuras varētu būt uzliktas Zemesgabala īpašniekam.

6.4. Apbūves tiesības spēkā esamības laikā Apbūves tiesīgajam ir pienākums kā krietnam un rūpīgam saimniekam rūpēties par apbūvei nodoto Zemesgabalu un atbildēt kā īpašniekam pret visām trešajām personām.
6.5. Apbūves tiesīgajam ir pienākums lietot Zemesgabalu, ievērojot Latvijas Republikas normatīvo aktu, valsts un pašvaldības iestāžu noteikumus un lēmumus, kā arī ugunsdzēsības un drošības dienestu un citu kompetentu iestāžu prasības.

6.6. Visas uz apbūvei nodoto Zemesgabalu un uz Apbūves tiesību gulošās nastas, apgrūtinājumi un tā uzturēšanai vajadzīgie izdevumi jānes Apbūves tiesīgajam.
6.7. Apbūves tiesīgajam nav tiesību nodot Zemesgabalu vai tā daļu jebkurai trešajai personai vai kā citādi piesaistīt trešās personas Zemesgabala izmantošanā.
7. BŪVVALDES NOSACĪJUMI

7.1. Visus teritorijas pārveides darbus saskaņot ar Kuldīgas novada būvvaldi.
7.2. Zemesgabala nožogošana nav atļauta. 
7.3. Nepieļaut apzaļumotās teritorijas piesārņošanu vai kāda cita veida vidi degradējošu procesu attīstību Zemesgabalā.
7.4. Zemesgabalā attīstāms betona bruģakmens seguma stāvlaukums, ar atsevišķiem labiekārtojuma elementiem, apstādījumiem, kokiem, kas novērš teritorijas uzkaršanu. Neveidot lielus vienlaidus bruģētus laukumus. Paredzēt zaļinātu stāvlaukumu. 
7.5. Zemesgabala labiekārtojuma ietvaros, betona bruģa stāvlaukuma daļā, paredzēt labiekārtotu atpūtas zonu (ar soliņiem) visiem apmeklētājiem, integrējot tajā vienu aktīvās atpūtas elementu bērniem – šūpoles. 
7.6. Zemesgabalā paredzams apgaismojums, apgaismojumu paredzēt ar ielu tipa LED gaismekļiem, kuriem krāsu temperatūra max 3000K.
7.7. Gaismekļus diennakts tumšās stundās paredzēt dimmēt (samazināt spožuma intensitāti).
7.8. Apgaismojuma balstu max augstums ieskaitot ar vai bez konsolēm H=8m. 
7.9. Zemesgabalā risināma lietus ūdens novadīšana.
7.10. Zemesgabalā ir esoši ūdensvada un siltuma tīkli, kas pašlaik apgrūtina īpašumu.
7.11. Zemesgabalam nav nodrošināta piekļuve no publiskās ielu infrastruktūras. Perspektīvi piekļuvi iespējams nodrošināt no pašlaik neizbūvētiem Ormaņu un Ozolu ielu posmiem.
7.12. Zemesgabalam izstrādāt vertikālo plānu, laukuma augstuma atzīmes paredzēt respektējot apkārtējo reljefu un perspektīvo ielu augstumus.
7.13. Zemesgabala labiekārtojuma būvniecības iecere izstrādājama un saskaņojam būvvaldē 1 gada laikā no līguma noslēgšanas brīža, būvniecības iecere realizējama 1 gada laikā pēc būvniecības akcepta būvvaldē saņemšanas.
7.14. Zemesgabala apsaimniekošana, uzturēšana un sakopšana veicama atbilstoši normatīvo aktu prasībām.
7.15. Paredzēt izbūvēt pastāvīgu un bez maksas pieejamu autostāvvietu zonu Kuldīgas autoostas apmeklētājiem (tostarp ilgstošai automašīnu atstāšanai), kā arī piemērotas autostāvvietas - autoostas pasažieru izlaišanai un uzņemšanai, šo stāvvietu zonu ar gājēju infrastruktūru savienojot ar autoostas teritoriju. 

8. Apbūves tiesības izbeigšana – ĒKU piederība pēc Apbūves tiesības beigām

8.1. Apbūves tiesība izbeidzas pati līdz ar zemesgrāmatā reģistrētā Apbūves tiesības termiņa beigām.

8.2. Pirms zemesgrāmatā reģistrētā Apbūves tiesības termiņa notecējuma Apbūves tiesība izbeidzas ar:

8.2.1. tiesību sakritumu vienā personā;

8.2.2. tiesas spriedumu;

8.2.3. savstarpēju vienošanos.

8.3. Atbilstoši Civillikuma 129.9 pantā noteiktajam – 10 dienas pirms Apbūves tiesības izbeigšanās ir pienākums atbrīvot Zemesgabalu no ēkām.
8.4. Ja Apbūves tiesīgais neizpilda Līgums 5.3.punktu, ēka kļūst par Zemesgabala būtisku daļu. Zemesgabala īpašnieks uz Apbūves tiesības pamata uzcelto ēku iegūst īpašumā bez atlīdzības.

8.5. Zemesgabala īpašnieks var prasīt Apbūves tiesības izbeigšanu vai pārdošanu piespiedu izsolē, ja:

8.5.1. Apbūves tiesīgais būtiski pārkāpj Līgumā paredzētos ierobežojumus apbūvei vai pasliktina apbūvei nodotā Zemesgabala stāvokli un 10 (desmit) darba dienu laikā pēc Zemesgabala īpašnieka pieprasījuma nav pārtraucis un novērsis šo Līguma pārkāpumu;
8.5.2. Apbūves tiesīgais kavē Atlīdzības apmaksu ilgāk par 5 (piecām) darba dienām pēc rēķinā noteiktā apmaksas datuma un nav novērsis šo Līguma pārkāpumu 10 (desmit) darba dienu laikā pēc Zemesgabala īpašnieka atgādinājuma par maksājuma kavējumu nosūtīšanas;
8.5.3. Apbūves tiesīgais ir pārkāpis jebkurus citus pienākumus, kurus tas uzņēmies ar Līgumu, un nav novērsis pārkāpumu 10 (desmit) darba dienu laikā no Zemesgabala īpašnieka attiecīga paziņojuma saņemšanas dienas;
8.5.4. ir uzsākts Apbūves tiesīgā tiesiskās aizsardzības process, likvidācija vai Apbūves tiesīgais tiek atzīts par maksātnespējīgu.

9.5. Izbeidzoties Apbūves tiesībai, Apbūves tiesīgais atlīdzina Zemesgabala īpašniekam tiešos zaudējumus, kurus Apbūves tiesīgais viņam nodarījis, lietojot apbūvei nodoto Zemesgabalu.

9.6. Pēc Līguma termiņa beigām vai Līguma pirmstermiņa laušanas gadījumā, Pusēm Zemesgrāmatā jādzēš atzīme par šo Līgumu.
9.7. Izmaksas par Līguma 9.6. punkta izpildi sedz Apbūves tiesīgais.
10. FIZISKO PERSONU DATU APSTRĀDE

10.1. Nolūkā nodrošināt Līguma noteikumu izpildes iespējamību, tostarp informācijas apriti, ka arī lai izpildītu uz Pusēm attiecināmos juridiskos pienākumus un ievērotu Pušu leģitīmās intereses, Pusēm ir tiesības apstrādāt no otras Puses iegūtos fizisko personu datus (piemēram, Puses kontaktpersonu datus), ievērojot normatīvajos aktos noteiktās prasības šādu datu apstrādei un aizsardzībai, tostarp, bet ne tikai, Vispārīgās datu aizsardzības regulas ((ES) 2016/679) prasības.
10.2. Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu. Puse, kura Līguma izpildes ietvaros iegūst fizisko personu datus, uzskatāma par iegūto personas datu pārzini un atbild par turpmāku šo personas datu apstrādes atbilstību normatīvo aktu prasībām.
10.3. Puses apņemas pēc otras Puses pieprasījuma un/vai līgumattiecību izbeigšanas iznīcināt no otras Puses iegūtos fizisko personu datus, ja izbeidzas mērķis un tiesiskais pamats tos apstrādāt šī Līguma izpildes nodrošināšanai, ja vien nepastāv cits tiesiskais pamats personu datu apstrādei.

11. NOBEIGUMA NOTEIKUMI
11.1. Puses nav atbildīgas par Līguma noteikumu neizpildi un neizpildes dēļ radītajiem zaudējumiem, ja tas noticis nepārvaramas varas apstākļu dēļ (dabas stihijas, valdības noteiktie ierobežojumi, politiskās un ekonomiskās blokādes un citi no Pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējams iepriekš paredzēt un novērst). Minēto apstākļu esamību apliecina kompetenta institūcija. Par Līguma noteikumu neiespējamību minēto apstākļu dēļ viena puse rakstiski informē otru 5 (piecu) darba dienu laikā pēc šo apstākļu iestāšanās un, ja nepieciešams, vienojas par turpmāku Līguma izpildes kārtību vai izbeigšanu. 

11.2. Ja tiek pieņemti jauni vai grozīti spēkā esošie likumi, Ministru kabineta noteikumi vai citi normatīvie akti, kas ietekmē Līguma izpildi, Pusēm jāievēro tajos minēto normu nosacījumi, bet nepieciešamības gadījumā – Puses noformē attiecīgus grozījumus Līgumā.

11.3. Visas pretenzijas un strīdi, kas varētu rasties Līguma darbības laikā, vispirms ir izskatāmi savstarpēju pārrunu ceļā, bet, ja vienošanos neizdodas panākt, tie izskatāmi tiesā.

11.4. Puses saskaņā ar spēkā esošajiem Latvijas Republikas normatīvajiem aktiem savstarpēji ir materiāli atbildīgas par Līguma saistību pārkāpšanu, kā arī par otrai Pusei radītiem zaudējumiem.

11.5. Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma nosacījumiem. Jebkuras izmaiņas Līguma noteikumos stājas spēkā tikai tad, kad tās tiek noformētas rakstiski un tās paraksta abas Puses.

11.6. Ja kāds no Līguma noteikumiem zaudē juridisku spēku, tas neietekmē pārējos Līguma noteikumus. 

11.7. Ja viena no līgumslēdzēja Pusēm maina savus rekvizītus, tad tai par izmaiņām otrai pusei jāpaziņo nedēļas laikā.

11.8. Puses vienojas, ka attiecībā uz Līguma izpildei iegūtajiem personas datiem, katra Puse darbojas un personas datus apstrādā kā neatkarīgs pārzinis. Veicot Līguma ietvaros nepieciešamo personas datu apstrādi, katra Puse ir atbildīga par personas datu apstrādes atbilstību normatīvo aktu prasībām. 

11.9. Līguma sadalījums nodaļās un nodaļu nosaukumi neietekmē Līguma interpretāciju. 

11.10. Līgums ir sagatavots elektroniska dokumenta veidā un parakstīts ar drošu elektronisko parakstu. Katrai Pusei ir pieejams abpusēji parakstīts Līgums elektroniskā formātā. Līgums pēc tā parakstīšanas nosūtāms uz Līguma rekvizītos norādīto e-pasta adresi saziņai. / Līgums sastādīts latviešu valodā uz __ (__) lapām un 2 pielikumiem: situācijas plāns un pieņemšanas – nodošanas akts 3 (trijos) eksemplāros, pa vienam katrai no Pusēm, viens – iesniegšanai Kurzemes rajona tiesā. Visiem Līguma eksemplāriem ir vienāds juridiskais spēks.

11.11. Līgumam tiek pievienoti pielikumi - situācijas plāns un pieņemšanas – nodošanas akts.
12. PUŠU REKVIZĪTI UN PARAKSTI

Pielikums Nr. 1
SITUĀCIJAS PLĀNS

Pielikums Nr. 2
Kuldīgas novada pašvaldības zemes vienības 

Ozola iela 2, Kuldīga, Kuldīgas novads

NODOŠANAS - PIEŅEMŠANAS AKTS

 
Kuldīga




                                                     2026. gada  ________

Kuldīgas novada pašvaldība, vienotais reģistrācijas Nr. 90000035590, juridiskā adrese: Baznīcas ielā 1, Kuldīgā, Kuldīgas nov., LV-3301, domes priekšsēdētājas Ineses Astaševskas personā, kura rīkojas, pamatojoties uz pašvaldības nolikumu un Pašvaldības likuma, turpmāk tekstā saukts Zemesgabala īpašnieks, nodeva

____________, personas kods/vienotais reģistrācijas Nr. __________, adrese/juridiskā adrese: _______________________, turpmāk tekstā – Apbūves tiesīgais, kā Apbūves tiesīgais, pieņem:
	 Adrese
	Ozola iela 2, Kuldīga, Kuldīgas novadā

	 Kadastra numurs
	62010140177

	 Sastāvs 
	Zemesgabals ar kadastra apzīmējumu 62010140177, platība 3062 m2

	 Situācija dabā
	Zemesgabals nav labiekārtots un tam nav piekļuve no ielas


Zemesgabals nodots tādā stāvoklī, kādā tas atrodas līguma noslēgšanas dienā. Apbūves tiesīgajam ir zināms Zemesgabala faktiskais un juridiskais stāvoklis līguma un pieņemšanas - nodošanas akta parakstīšanas dienā. Apbūves tiesīgajam nav nekādu pretenziju pret Zemesgabala īpašnieku sakarā ar viņiem zināmo Zemesgabala stāvokli. 

NODEVA:
PIEŅĒMA: 

